cyanic-selkie/wikianc huggingface dataset:
British Union of Fascists
BUF oli luonteeltaan kokoomuspuolue, joka koostui pienemmistä fasistipuolueista, kuten British Fascists -järjestöstä. Se oli antikommunistinen ja protektionistinen ja kannatti kaupankäyntiä vain brittiläisen imperiumin kesken. Puolue kannatti italialaistyylistä korporativismia, jossa parlamentin ylähuone korvattaisiin teollisuuden, kirkon ja siirtokuntien edustajilla, ja alahuonetta pienennettäisiin riitaisan puoluepolitiikan karsimiseksi.
BUF ei koskaan osallistunut vaaleihin. Vuoden 1935 parlamenttivaalit se jätti väliin ja lupasi ”fasismia ensi kerralla”, mutta vaaleja ei sodan vuoksi järjestetty ennen vuotta 1945.
1930-luvun loppua kohti puolueen väkivaltainen toiminta vähensi sen kannatusta keskiluokassa ja vuoden 1934 kommunistien vastaisen väkivaltaisen yhteenoton jälkeen Daily Mail lakkasi kannattamasta puoluetta. Puolueen linja ajautui myös enenevässä määrin juutalaisvastaiseksi. Tämä johti 4. lokakuuta 1936 kuuluisaan Cable Streetin taisteluun fasistien, antifasistien, East Endin juutalaisasukkaiden, irlantilaisten, sosialistien ja kommunistien kanssa. Pian tämän jälkeen säädettiin Public Order Act, joka kielsi poliittiset univormut julkisilla paikoilla tai kokouksissa ja vaati marsseille poliisin hyväksynnän.
Puolueella oli sympatiota natsi-Saksaa ja etenkin fasistista Italiaa kohtaan. Sodan Saksaa vastaan kestäessä Britannian hallitus antoi 22. toukokuuta 1940 ilmoituksen turvallisuussäännös 18B:n toimeenpanosta, mikä salli sisäasiainministerin pidätyttää ja vangituttaa vaaralliset henkilöt ilman oikeudenkäyntiä. Mosley vangittiin seuraavana päivänä, minkä lisäksi myös muita brittifasisteja vangittiin. BUF julistettiin lakkautetuksi 30. toukokuuta 1940 ja sen julkaisut kiellettiin.
Subaru Impreza WRC
Subaru Impreza WRC on Subaru Impreza -malliin pohjautuva WRC-luokituksen saanut ralliauto. Se teki ensiesiintymisensä rallin MM-sarjassa kaudella 1997. Autolla on voitettu kaksi kuljettajien maailmanmestaruutta ja yksi merkkimestaruus.
Kehitys
Kautta 1998 varten Christian Loriaux kehitti elektronisesti säädettävät iskunvaimentimet ja aktiivisen tasauspyörästön, jotka otettiin auton S4-versioon mukaan. Kaudella 1999 käyttöön otettuun S5-versioon tuli uusi puoliautomaattinen täyshydraulinen vaihteisto, uusi kevennetty ja vahvistetty runko sekä uusi turbo. Kaudella 2000 Subaru Impreza WRC 2000 (S6) sisälsi kolme aktiivista tasauspyörästöä, matalamman painopisteen ja muutoksia aerodynamiikkaan.
Menestys MM-sarjassa
Kaudella 1997 Colin McRae, Kenneth Eriksson ja Piero Liatti ajoivat Subarulle merkkimestaruuden ja McRae sijoittui MM-hopealle jääden vain pisteen Mäkisestä. Kaudella 1998 McRae ajoi voittoja, mutta Subaru ei voittanut mestaruutta ja McRaekin jäi MM-pronssille. Kaudella 1999 Richard Burns ja Juha Kankkunen toivat tallille voitot Argentiinasta (Kankkunen), Akropoliksesta (Burns), Suomesta (Kankkunen), Australiasta ja Britanniasta (Burns). Silti Toyota vei merkkimestaruuden ja Burns sijoittui MM-hopealle.
Kaudella 2000 Burns hallitsi alkukautta, mutta joutui tyytymään hopeaan. Kaudella 2001 Burns ajoi tasaisesti, mutta voitto Uudessa-Seelannissa ja kolmas tila Walesin MM-rallista varmistivat MM-kullan Burnsille. Subaru ei kuitenkaan voittanut merkkimestaruutta.
Kaudella 2002 Petter Solberg ajoi yhden voiton ja sijoittui MM-sarjassa toiseksi. Merkkimestaruus karkasi Peugeot'lle edellisvuosien tapaan. Vuonna 2003 Solberg vei mestaruuden voitettuaan Kyproksella, Australiassa, Korsikalla ja Walesin rallissa. Sittemmin Solberg ajoi MM-hopealle (2004 ja 2005), mutta mestaruutta hän ei kyennyt uusimaan. Kausilla 2006 ja 2007 Subaru ei voittoihin pystynyt.
Subaru Impreza WRC 2003:n tekniset tiedot
thumb|250px|Petter Solberg vuonna 2006
Pastoraalinäytelmä
alt=Arcadian pastori, kirjoittanut Cesare Saccaggi|pienoiskuva|Arcadian pastori, kirjoittanut Cesare Saccaggi Pastoraalinäytelmä eli pastoraalidraama on alun perin italialainen näytelmä, jossa runomitassa esitetyt vuorosanat, musiikki ja säestetyt laulut vuorottelivat. Pastoraalidraamojen aiheet liittyivät yleensä maalaisidylliin sijoitettuun rakkaustarinaan, ja niiden henkilöhahmot olivat nuorukaisia ja neitoja tai hahmoja antiikin tarustosta. Pastoraalidraama oli suosittua erityisesti renessanssin aikana, ja sitä pidetään yhtenä merkittävimmistä oopperan esimuodoista.
Tunnettuja pastoraalidraamoja ovat muun muassa Torquato Tasson Aminta.
Lähteet
Pastoral
Irshad Manji
pienoiskuva|pysty|Irshad Manji (2007) Irshad Manji (s. 1968 Uganda) on kanadalainen kirjailija, toimittaja ja aktivisti, joka on tullut tunnetuksi avoimesta kritiikistä islamilaista fundamentalismia ja Koraanin sanatarkkaa tulkintaa kohtaan. Irshad yrittää myös toiminnallaan herättää uudelleen henkiin kriittisen ajattelun islamissa, joka tunnetaan islamin historiassa nimellä ijtihad. Manji katsoo lukeutuvansa liberaaleihin, mutta kritisoi monia muita liberaaleja epärakentavasta toiminnasta, jonka hän katsoo vieraannuttavan etenkin valkoisia ihmisiä.
Hänen bestseller-kirjansa The Trouble with Islam (myöh. painoksissa The Trouble With Islam Today, suomennettu nimellä Islamin kahdet kasvot) on käännetty lukuisille kielille, myös arabiaksi, farsiksi ja urduksi. Manjin artikkeleita on julkaistu useissa eri lehdissä ja häntä on haastateltu muun muassa BBC:llä, MSNBC:llä, C-SPAN:lla, CNN:llä ja Fox News:lla.
Yksityiselämä
Manji syntyi Ugandassa vuonna 1968. Hänen vanhempansa olivat gujaratilais-egyptiläisiä muslimeja, jotka muuttivat Ugandaan brittivallan aikana. Hänen perheensä muutti Kanadaan Irshadin ollessa neljän Idi Aminin päättäessä karkottaa eteläaasialaiset maastaan. Kirjassaan Irshad kertoo lapsuudestaan: väkivaltaisesta isästään ja nuoruuden turhauttavista kokemuksistaan Madressasta, jossa hänen mielestään yritettiin tukahduttaa itsenäinen ajattelu.
Eero Valkonen
Eero Valkonen on turkulainen rumpali ja kulttuuritutkija. Hän teki filosofian lisensiaatintyönsä kulttuurihistoriasta Turun yliopistossa vuonna 1997 aiheenaan jääkiekko viihdeliiketoimintana.
Irshad Manji
Yksityiselämä
Irshad on avoimesti lesbo ja feministi ja elää yhdessä kanadalaisen homoseksuaaliaktivistin Michelle Douglasin kanssa. Manji on Salman Rushdien hyvä ystävä ja saanut Rushdien tavoin lukuisia tappouhkauksia.
Mielipiteitä
Manji puhuu avoimesti ijtihadin puolesta, joka on hänen mukaansa kadotettu kriittisen ajattelun perinne islamissa. 2000-luvulla hän kritisoi muslimien Israel-vastaisuutta ja antisemitismiä sekä arvostaa Israelia Lähi-idän ainoana demokratiana. Myöhemmin hän on luonnehtinut, että palestiinalaiset elävät kahden miehityksen alla, joista toinen on Israelin miehitys ja toinen Hamasin harjoittama naisten sekä sukupuoli- ja seksuaalivähemmistöjen alistaminen. Maaliskuussa 2006 hän julkaisi 11 muun (joista kuuluisin oli Salman Rushdie) kanssa kirjeen jossa vastustettiin islamilaisen maailman väkivaltaisia protesteja Muhammedin pilapiirrosjupakassa. Irshad kritisoi avoimesti konservatiivista islamia, etenkin naisten kohtelussa. Hän uskoo että hunnun käyttö on jokaisen henkilökohtainen valinta. Hän myös kyseenalaistaa Koraanin historiallisen tulkinnan.
Eero Suvilehto
Eero Suvilehto (s. 24. marraskuuta 1947 Pyhäjärvi) on suomalainen kirjailija ja kirjallisuuden dosentti. Hän toimii myös tulkkina ja puheterapeuttina. Suvilehto asuu Oulussa.
Irshad Manji
Mielipiteitä
Kirjassaan Don't Label Me Manji esittelee kriittisiä mielipiteitään "diversiteetti-liikkeeksi" kutsumaansa liberaalia liikehdintää kohtaan. Manjin mielestä liberaalit ovat kiihkeydellään karkottaneet paljon ihmisiä - etenkin valkoisia - luotaan. Tässä yhteydessä hän puhuu "sheimaamisesta" eli vastapuolen saattamisesta häpeään, mitä hän pitää ongelmana monien liberaalien toiminnassa. Manji hyväksyy monet kriittisten teorioiden esittämät näkemykset, mutta kritisoi niitä siitä, etteivät ne opeta rakentavuuteen keskustelussa. Hän puhuu "rehellisestä diversiteetistä" (honest diversity) myönteisenä asenteena, jossa painotetaan erimielisten ihmisten kuuntelemista ja inklusiivista keskustelua. Manjin mukaan alt right (vaihtoehto-oikeisto) onnistui voittamaan monet nuoret puolelleen, koska se tarjosi heille "turvallisen tilan" ilmaista mielipiteitään vapaasti siinä missä liberaalien keskuudessa tämä ei olisi ollut mahdollista.
Manjin mukaan kaikkien ihmisten psykologiassa on vahva impulssi dominoida. Kärjekkäät liberaalit eivät hänen mukaansa ole ottaneet tätä huomioon ja heidän oma tapansa keskustella ja toimia heijastaa tätä sisäsyntyistä dominaatio-taipumusta. Manji näkee, että monet sorrettujen ryhmien edustajat perustelevat omaa toimintaansa vallan puutteella, mutta hänen mielestään sorrettuun ryhmään identifioituminen antaa itsessään yksilöille valtaa, koska silloin muut ottavat heidän väitteensä loukkaantumisesta vakavasti. Hän kritisoi white fragility (valkoinen hauraus) -käsitettä siitä, että se pyrkii näyttämään valkoiset jollain tapaa heikkoina, koska he eivät olisi kokeneet stereotypisointia, vaikka todellisuudessa kaikki ihmisryhmät ovat hänen havaintojensa mukaan herkkiä kritiikille ja myös valkoisiin kohdistuu stereotypisointia.
Eero Suvilehto
Suvilehto on valmistunut Jyväskylän yliopistosta puheterapeutiksi 1974 ja filosofian kandidaatiksi 1979. Filosofian tohtoriksi hän väitteli vuonna 1995. Väitöskirjassaan Dimitâr Dimovin Tupakkaa ristiriitojen romaanina – bulgarialaisen kriisin horjutetut kuvat (Jyväskylän yliopisto, 1995) hän analysoi ja vertaili poikkitieteellisesti reseptiohistoriallisia prosesseja Bulgariassa ja Suomessa. Suvilehto on julkaissut myös muita tieteellisiä teoksia ja artikkeleita.
Suvilehto on toiminut Oulun yliopiston logopedian lehtorina lyhyitä katkoksia lukuun ottamatta vuosina 1986–1994 ja 1999–2003. Hän on työskennellyt myös ulkomailla, muun muassa suomen kielen lehtorina Sofian (1980–1985) ja Reykjavíkin (1995–1999) yliopistoissa sekä Suomen kirjallisuuden vierailevana professorina Wienissä (2009). Jyväskylän yliopiston kirjallisuuden, erityisesti Bulgarian kirjallisuuden dosenttina hän on toiminut maaliskuusta 2004 alkaen.
Suvilehdon kaunokirjallinen esikoisteos Yksinäiset jumalat ilmestyi 1993. Vuodesta 1976 hän julkaissut useita satoja runoja, aforismeja, kertomuksia, kolumneja, esseitä ja käännöksiä muun muassa lehdissä Bohemia, Elämäntarina, Genesis, Kaleva, Keskisuomalainen, Kaltio, Kansan Uutiset ja Parnasso sekä muun muassa antologioissa Runomaraton (1987), Soidinkuu (2000), Kuumana kinosten alla (2001) ja Raskaan sarjan runoja (2008). Hänen runojaan ja aforismejaan on lisäksi ilmestynyt ulkomaisissa kirjallisuuslehdissä ja antologioissa.
Suvilehto on tehnyt uran myös painijana, suurimpana saavutuksena kreikkalais-roomalaisen painin Pohjoismaiden mestaruus vuodelta 1972.
Atun kartano
Kartanopihan vanhimmat, punamullatut rakennukset ovat 1700-luvulta. Kartanon talouskeskukseen kuuluu mm. slagitiilisiä talousrakennuksia sekä kuonatiilistä rakennettuja ulkorakennuksia.
Kartanon mailta louhittiin mm. rautamalmia 1840-luvulla, ja 1872 alueelle perustettiin höyrysaha. Kartanon alueella on toiminut myös tiiliruukki, hiilenpolttouuni ja meijeri. Atun saaren pohjoisosassa louhittiin hopeaa 1700-luvun ja uudelleen 1890-luvulla, jolloin hopeamalmia vietiin Saksaan. 1900-luvulla kartanolla oli myös oma sähkölaitos sekä mylly. Sahan toiminta lakkautettiin vuonna 1951, ja saaren etelärannalla sijainnut suursaha purettiin. Jäljellä on sahalaitoksen tiilinen voima-asema sekä sahakoneiden perustuksia. Sahan ajoilta on säilynyt lisäksi kaksi suurta työväen asuntokasarmia sekä pienempiä työväen asuntoja.
Ala-Normandia
Ala-Normandia eli Basse-Normandie (ransk. Basse Normandie) oli yksi Ranskan 26 hallinnollisesta alueesta. Se muodostettiin vuonna 1956, kun Normandia jaettiin Ala-Normandiaan ja Ylä-Normandiaan. Alue koostuu Calvadoksen, Manchen ja Ornen departementeista ja sen hallintokaupunki on Caen. Ylä- ja Ala-Normandia yhdistyivät 1. tammikuuta 2016 yhdeksi alueeksi nimeltä Normandia.
Päiväkirja
thumb|200px|Alkuperäinen [[Anne Frankin päiväkirja.]] Päiväkirja on henkilökohtainen kirja tai vihko, johon kirjoitetaan muistiinpanoja omasta elämästä aikajärjestyksessä, yleensä kerran päivässä. Päiväkirjaan voi laittaa kuvia ja muita tärkeitä asioita talteen. Päiväkirjaa voi myös pitää piirtäen, eli piirtää päivän tapahtumat.
Ala-Normandia
Historia
Normandia syntyi vuonna 911, kun Ranskan kuningas antoi alueen Seinen suulta Rollo-nimiselle viikinkipäällikölle. Viikinkejä kutsuttiin sittemmin normanneiksi. Alueita laajennettiin vuonna 924 käsittämään Ala-Normandian Ornen ja Calvadoksen alueet, sekä vuonna 933 myös Manchen alue. Normandian pääkaupunki oli Rouen, kunnes sen ruhtinas Vilhelm Valloittaja valloitti Englannin 1000-luvulla. Normandia säilyi jonkin aikaa Englannin osana, mutta siitä tuli Ranskan ja Englannin kiistojen kohde. Normadiasta tuli osa Ranskaa vuonna 1469 Ludvig XI:n kaudella. 1500-luvulla alue jaettiin Rouenin ja Caenin provinsseihin. Ranskan suuren vallankumouksen myötä provinssit lakkautettiin ja departementit syntyivät. Nykyinen Ala-Normandia syntyi vuonna 1960 Ranskan alueiden uudistamisen yhteydessä. 1980-luvulla eri alueille annettiin merkittävästi enemmän oikeuksia hallintoonsa liittyen.
Päiväkirja
Päiväkirjan merkinnät voivat olla yleisluontoisia tai hyvinkin henkilökohtaisia. Anne Frank, jonka kuuluisa päiväkirja toisen maailmansodan ajalta julkaistiin, kutsui päiväkirjaansa nimellä ”Kitty”. Päiväkirjalle kirjoittaminen on minä-muotoista, ja Anne Frankin tavoin jotkut nimeävät päiväkirjansa ja kirjoittavat kuin rakkaalle ystävälleen.
Ala-Normandia
Väestö
Vuonna 2006 Ala-Normandiassa asuneista noin 1 457 000 asukkaasta 46 prosenttia asui Calvadosin departementissa. Väestö on kasvanut vuodesta 1999 noin 0,3 prosenttia. Alueen väestö on Ranskan mittakaavassa keskittynyt merkittävissä määrin maaseudulle. 35 prosenttia alueen asukkaista asui maaseudulla Ranskan keskiarvon ollessa 18 prosenttia. Alueella on vain 15 yli 10 000 asukkaan kaupunkia. Väestö on keskittynyt rannikolle ja kahteen suureen kaupunkiin Cherbourgiin ja Caeniin.
Päiväkirja
Päiväkirjan muotoja
Päiväkirjan pitoa vaaditaan monissa ammateissa. Matkailijat pitävät usein matkapäiväkirjaa. Laivoilla ja muilla aluksilla pidetään lokikirjaa, johon merkitään muistiin tärkeät tapahtumat; kauppalaivoissa lokikirjasta vastaa yliperämies, sotalaivoissa tehtävä kuuluu vanhimmalle aliupseerille, erittäin usein ruorimestarille.
Ala-Normandia
Talous
Vuonna 2006 Ala-Normandian väestöstä 588 600 henkilöä kuului työvoimaan. 69 prosenttia työvoimasta oli palvelualalla ja 6,5 prosenttia maatalouden parissa. Maatalouden keskiarvo Ranskassa oli 3,5 prosenttia. 21 prosenttia työvoimasta työskenteli teollisuuden parissa, jonka suurin haara liittyy maatalouteen. Teollisuus tuottaa pääasiassa maitoa ja lihaa.
Päiväkirja
Päiväkirjan muotoja
Yliopistoissa tehdään luentopäiväkirjoja, jotka sisältävät ohjeiden mukaan laadittuja havaintoja tai referointia luennoista, sekä kirjoittajan omia kommentteja.
Krista Kiuru
Koulutus ja ura
Vuonna 2017 hän sai Turun yliopiston vuoden alumnin tunnustuksen myötävaikuttamisesta koulutuksen ja tutkimuksen kehitykseen.
Päiväkirja
Päiväkirjan muotoja
Blogi (typistymä englannin sanasta weblog) on verkkopäiväkirja. Muita käytössä olevia nimiä ovat weblogi, loki, verkkopäiväkirja ja nettipäiväkirja. Blogi on verkkosivu tai -sivusto, johon yksi tai useampi kirjoittaja kirjoittaa enemmän tai vähemmän säännöllisesti niin, että uudet tekstit ovat helposti löydettävissä. Blogissa on mahdollista julkaista sisältöä tekstin lisäksi myös kuvien, videokuvan tai äänen muodossa. Tiedon esityksessä blogeille tunnusomaista muihin www-sivuihin verrattuna on ajan, linkityksen ja henkilökohtaisen näkökulman painotus. Muita piirteitä blogeille on kommentointimahdollisuus, kirjoitusten pysyvät verkko-osoitteet (engl. permalinks) ja RSS- tai Atom-syötteet.
Krista Kiuru
Poliittinen ura
Ennen valintaansa kansanedustajaksi Kiuru toimi Sosialidemokraattisissa Nuorissa ja Sosialidemokraattisissa Opiskelijoissa. Hän on toiminut myös Sosialidemokraattisissa Naisissa. Vuodesta 2001 Kiuru on ollut Porin kaupunginvaltuuston jäsen ja puheenjohtaja vuosina 2009–2012 sekä 2017 alkaen. Kiuru oli SDP:n puoluevaltuuston varapuheenjohtaja vuosina 2010–2011. Kiuru on ollut SDP:n ensimmäinen varapuheenjohtaja vuosina 2012–2014 ja kolmas varapuheenjohtaja vuodesta 2014.
Päiväkirja
Päiväkirjan muotoja
Musiikkipäiväkirja on teknisin ratkaisuin toteutettu Internet-palvelu, joka kokoaa käyttäjien musiikinkuuntelutietoja ja julkaisee ne käyttäjänimen alla kuuntelulistoina ("chartteina"). Musiikkipäiväkirja voi olla osa verkkopalvelua, joka tarjoaa käyttäjilleen muitakin toimintoja. Musiikkipäiväkirjan avulla voidaan esimerkiksi luoda dynaamisia radioita, joiden soittolista perustuu musiikkipäiväkirjoihin tallentuneisiin kuuntelutietoihin. Esimerkiksi Last.fm -palvelu hyödyntää musiikkipäiväkirjapalvelua käyttäen hyväksi Audioscrobbleria.
Krista Kiuru
Poliittinen ura
Kiuru valittiin ensimmäisen kerran eduskuntaan vuoden 2007 vaaleissa 5 560 äänellä. Hänet valittiin uudelleen vuoden 2011 vaaleissa 7 786 äänellä.
Kesäkuussa 2011 Kiuru nimitettiin Kataisen hallituksen asunto- ja viestintäministeriksi. Viestinnästä vastaavana ministerinä Kiurun tehtäväksi tuli vuonna 2011 tehdä esitys Yleisradion rahoituksen järjestämisestä asian jäätyä edelliseltä hallitukselta kesken. Helsingin Sanomien päätoimittaja Mikael Pentikäinen kritisoi keväällä 2012 Kiurun tapaa hoitaa Yle-uudistusta. Hänen mukaansa Kiuru antoi ymmärtää ettei mediajohtajien tulisi puuttua uudistukseen. Pentikäisen mukaan median poliittinen sääntely on uhka sananvapaudelle ja median tehtävälle vahtia vallanpitäjiä, eikä poliitikko saisi edes vihjata, että politiikan arvostelu voisi vaikuttaa esimerkiksi televisiokanavien toimilupien myöntämiseen.
Kiuru nimitettiin perhe- ja peruspalveluministeriksi 6. kesäkuuta 2019 Rinteen hallitukseen ja 10. joulukuuta 2019 sitä seuranneeseen Marinin hallitukseen. Kiurun sijaiseksi valittiin tammikuussa 2022 tämän äitiysloman ajaksi Aki Lindén.
Lokakuussa 2022 Helsingin Sanomat kirjoitti Kiurun olleen THL:n asiantuntijoita vastaan koko koronapandemian ajan ja painostaneen asiantuntijoita linjalleen ja kieltäneen näitä kertomasta näkemyksiään. Marraskuussa 2021 nimetön "hallituslähde" uhkasi THL:n ylilääkäri Hanna Nohynekin ja pääjohtaja Markku Tervahaudan erottamisella, jolloin Suomenmaa perusteli Kiurun olevan lähteen takana.
Poliittisia näkemyksiä
HS-analyysin mukaan Kiuru on "voimakkaan vasemmistolainen". Kiuru itsekin sanoi olevansa "selkeästi vasemmistolainen vaihtoehto" puheenjohtajakisassa 2023, Rinteen-Marinin linjan jatkaja, ja Sdp:n nojaavan "vahvasti vasemmistolaiseen politiikkaan". Hänen mukaansa talouspolitiikka ei ole mitään avaruustiedettä vaan tavallisen ihmisen ynnäilyä rahojemme riittävyydestä.
Kiuru kannattaa pakkoruotsia. Hänelle on ollut henkilökohtaista hyötyä ruotsista, sillä hän sai tutustua ruotsinkieliseen poikaystävään nuorena juuri ruotsin kielen taidon ansiosta.
Luottamustoimia
Kiuru on ollut Satakuntaliiton valtuutettu (2001–2004) ja hallituksen jäsen (2005–2008), Suomen Punaisen Ristin varapuheenjohtaja (2002–2008) ja Porin evankelis-luterilaisen seurakuntayhtymän kirkkoneuvoston jäsen (2003–2006). Hän oli SPR:n valtuuston puheenjohtaja 2008–2011.
Ministerikauteensa saakka Kiuru oli Kuluttajaliiton, Suomen toimikunta Euroopan turvallisuuden edistämiseksi -järjestön ja Suomi–Unkari Seuran puheenjohtaja sekä varapuheenjohtaja Suomen YK-liitossa. Hän oli myös Porin seurakuntayhtymän kirkkovaltuuston jäsenenä (2007–2011) ja Satakunnan Osuuskaupan hallintoneuvostossa (2009–2011).
Pakkokaranteeniehdotus
Krista Kiuru ilmoitti hallituksen tiedotustilaisuudessa 10. elokuuta 2020, että Suomi ottaa käyttöön mahdollisimman pian pakkotestaamisen sekä pakollisen karanteenin riskimaista tuleville matkustajille koronaviruksen leviämisen estämiseksi. Elinkeinoministeri Mika Lintilän mukaan hallitus ei ollut sitoutunut Kiurun pakkotestiin ja -karanteeniin. Lintilän mukaan ministeriö tai valtioneuvosto eivät voi määrätä karanteeneja. Oikeusministeri Anna-Maja Henriksson yllättyi Kiurun ilmoituksesta, että Suomi ottaisi käyttöön pakollisen karanteenin kaikille riskimaista Suomeen matkustaville. Henrikssonin mukaan Kiurun ilmoittamista toimista ei ollut keskusteltu hallituksen sisällä. Oikeuskansleri Tuomas Pöysti lausui, ettei ministeri tai hallitus voi määrätä pakkotoimia, vaan valtioneuvosto ja ministeriöt voivat antaa testauksista ja karanteeneista lähinnä yleisiä ohjeita. Pelkkä riskimaasta tuleminen ei riitä pakkokaranteeniin. Myös kansainvälisen oikeuden ja ihmisoikeuksien professori Martin Scheininin mukaan olisi lainvastaista laittaa kaikki tietystä maasta tulevat karanteeniin.
László Lovász
thumb|right|László Lovász László Lovász (s. 9. maaliskuuta 1948) on unkarilainen matemaatikko. Hänen pääasiallista työmaataan on kombinatoriikka, jonka alalla kertyneistä ansioistaan hän sai vuonna 1999 Wolfin palkinnon.
Lovász syntyi Budapestissa. Hän on työskennellyt Yalessa ja kotimaansa maineikkaassa Eötvös Loránd -yliopistossa. Hänestä tuli 1. tammikuuta 2007 IMU:n (International Mathematical Union) puheenjohtaja. Hän toimi puheenjohtajana vuosina 2007–2010.
Stereoetäisyysmittari
thumb|220px|Puolalaisen hävittäjän etäisyysmittari (1934)
Stereoetäisyysmittari on optinen väline, jolla mitataan sotilaskäytössä etäisyyttä mittaajan stereonäköä hyödyntäen. Laite on putki, jonka keskellä on katseluaukko ja putken päissä valon sisääntuloaukot. Mittaaja näkee mitattavan maaston sekä siihen optisesti lisätyn etäisyysskaalan, jonka perusteella etäisyys annettuun kohteeseen voidaan arvioida. Etäisyysmittarin pituus on käyttötarkoituksesta riippuen 0,7 metristä useisiin metreihin.
Stereoetäisyysmittarin tärkein hyöty muihin etäisyysmittausvälineisiin on se, että se ei vaadi sähköä toisin kuin esimerkiksi laseretäisyysmittari.
Theodor Olsson
Theodor Olsson (syntynyt Olof Theodor Emanuel Olssonina Tukholmassa 15. syyskuuta 1879, kuollut helmikuussa 1954 Tukholmassa oli ruotsalainen näyttelijä ja näytelmäinspehtori.
Olsson esiintyi teatterissa ensimmäisen kerran vuonna 1901. Hän esiintyi valkokankaalla ensimmäisen kerran vuonna 1917 Mauritz Stillersin Thomas Graalin parhaassa elokuvassa, ja hän osallistui kaikkiaan 10 elokuvan tekoon.
Syklaamit
Syklaamit (Cyclamen) on esikkokasveihin kuuluva kasvisuku, johon kuuluu noin 20 lajia. Ne ovat kotoisin laajalta alueelta Välimeren seudulta: Turkista, Italiasta ja Pohjois-Afrikasta. Luonnossa ne kasvavat usein vuoristoalueilla.
Laji idänsyklaami eli syklaami (Cyclamen persicum) on tavallinen koristekasvina. Kauniin ja värikkään kukintonsa vuoksi se on Suomessa yleinen ruukkukasvi, mutta etelämpänä sitä kasvatetaan puutarhoissa.
Titan Quest
Titan Quest on Iron Lore Entertainmentin kehittämä ja THQ:n julkaisema toimintaroolipeli, joka julkaistiin vuonna Microsoft Windowsille.
Pelaaminen
Peli sijoittuu muinaiseen Kreikkaan, Egyptiin ja Kiinaan. Pelaaja valitsee hahmon sukupuolen, mutta muut ominaisuudet tulevat pelaamisen myötä. Peli muistuttaa Diabloa koostuen vihollisjoukkojen hakkaamisesta, saaliin keräämisestä ja alueiden läpi kulkemisesta.
Vastaanotto
Peli on saanut IGN:n arvostelussa arvosanaksi 8.1/10.
Veräinen
Maantiede
Veräisen kaakkois–luoteissuuntaiselta selkävedeltä työntyy useita lahtia (Liisanlahti, Perienlahti, Hautalahti, Hiekkalahti, Määtänlahti). Veräisen eteläosan muodostaa länsi–itäsuuntainen Alanteenjärvi, jonka suurin leveys on noin 300 metriä. Veräisen selkävedellä sijaitsee yhtenäinen vähintään 10 metriä syvä vyöhyke, jonka pinta-ala on noin neliökilometrin. Noin kymmenesosa järvestä on vähintään 15 metriä syvä. Veräisen muutamasta pienestä saaresta ja luodosta laajin on noin 20-aarinen Määtänsaari.
Veräiseen laskee kolmanneskilometrin mittainen Palosenjoki luoteesta Pikku-Palosesta (189,6 metriä mpy). Koillisesta laskee Pieni Tahkokoski Pieni-Tahkosesta, johon laskee Tahkosenjoki ja Viiksimonjoki idästä. Veräisen eteläosan Alanteenjärvi kapenee länsiosastaan Saavanjoeksi, joka laskee länteen Pieni-Kauroon (188,4 metriä mpy).
Veräisen pohjoinen ja itäinen osa kuuluu Iso-Palosen–Maariasärkkien luonnonsuojelualueeseen, joka on lukuisia pieniä vakavesiä, mäntykankaita ja jääkauden myötä syntyneitä harjuja käsittävä kokonaisuus Venäjän rajan läheisyydessä.
Veräisen ympärillä on useita pienehköjä järviä (Kaurojärvi, Iso-Palonen, Irkku, Iso-Tahkonen).
Veräisen vesitilavuus on 23 990 000 kuutiometriä.
Veräinen (59.953.1.007) kuuluu Kaurojärven alueeseen (59.953), joka on kolmannen jakovaiheen vesistö Oulujoen vesistössä (59). Toinen jakovaihe on Kalliojärven valuma-alue (59.95) ja ensimmäinen on Ontojärven–Lentuan valuma-alue (59.9). Veräinen on Kaurojärven alueen laajin vakavesi. Sitä seuraa Viiksimonjärvi, Kaurojärvi ja 47 muuta vähintään hehtaarin laajuista vakavettä. Kaurojärven alue levittäytyy valtakunnanrajan molemmin puolin.
Kanadanpyy
Kanadanpyy (Falcipennis canadensis, synonyymeja Canachites canadensis ja Dendragapus canadensis) on Pohjois-Amerikan pohjoisosista kotoisin oleva keskikokoinen kanalintu, joka kuuluu aitokanojen heimoon.
Ulkonäkö ja koko
pienoiskuva|left|180px|Naaraskanadanpyy. Kanadanpyy on tukeva, noin 40 senttimetrin pituinen metsäkanalintu, jolla on verraten lyhyt kaula ja pyrstö. Koiras on naarasta hieman kookkaampi ja värikkäämpi. Sen tunnistaa silmien yläpuolella sijaitsevasta punaisesta, höyhenettömästä helttanahasta sekä mustasta kurkusta ja rinnasta, joita reunustavat valkokärkiset sulat. Naaraalla ei ole punaista helttanahkaa ja sen rintaa koristavat mustat, harmaat ja valkoiset poikkiraidat. Molempien sukupuolten pyrstösulat ovat ruskeat tai mustat.
Kanadanpyyn poikaset näyttävät sukupuolestaan riippumatta samanlaisilta kuin täysikasvuiset naaraat. Ne muuttuvat aikuisen näköisiksi vasta 35–40 päivän kuluttua syntymästä.
Levinneisyys
Kanadanpyy on kotoisin Pohjois-Amerikan pohjoisosista. Nimensä mukaisesti sen levinneisyysalue käsittää lähes koko Kanadan. Sitä tavataan myös Yhdysvaltojen pohjoisimmissa osavaltioissa.
Elinympäristö
Kanadanpyy viihtyy nuorissa metsiköissä, missä matalalla roikkuvat puunoksat suojaavat sitä vihollisilta. Talveksi se hakeutuu yleensä banksinmäntyä kasvaviin metsiin neulasten houkuttelemana. Sen elinympäristö vaihtelee jonkin verran levinneisyysalueen itä- ja länsiosissa: idässä se elää suoalueilla, joilla kasvaa tiheässä kuusia, pihtoja, sypressikasveja ja kanadanlehtikuusia, kun taas lännessä se viihtyy korkeammalla sijaitsevissa havumetsissä, joiden valtapuita ovat mustakuusi ja banksinmänty.
Talvella kanadanpyy suojautuu pakkaselta tekemällä lumihankeen kiepin kuten metso ja teeri. Se saattaa pysytellä kiepissä jopa 22 tunnin ajan.
Ravinto
Täysikasvuisena kanadanpyy syö enimmäkseen havupuiden neulasia. Sen suosimia puulajeja ovat banksinmänty, valkokuusi, mustakuusi, lehtikuuset, kontortamänty ja kataja. Ruokavalioon kuuluvat myös monien kanervakasvien ja lumimarjojen lehdet ja marjat. Vastasyntyneet poikaset käyttävät ravintonaan niveljalkaisia ja viikon päästä syntymästä myös marjoja. Syntymävuotensa marraskuuhun mennessä ne syövät jo enimmäkseen havunneulasia.
Kelly Clarkson
Kelly Brianne Clarkson (s. 24. huhtikuuta 1982 Fort Worth, Texas) on yhdysvaltalainen laulaja ja näyttelijä, joka nousi julkisuuteen voitettuaan ensimmäisen American Idol -kilpailun vuonna 2002. Clarksonin debyyttialbumi oli vuonna 2003 julkaistu Thankful. Sittemmin hän on julkaissut 7 muuta albumia, joista viimeisimpänä vuonna 2017 ilmestynyt Meaning of Life. Clarksonin albumeita on myyty maailmanlaajuisesti yli 25 miljoonaa ja singlejä yli 45 miljoonaa kappaletta.
Kanadanpyy
Lisääntyminen
pienoiskuva|left|180px|Kanadanpyyn pesä. Kanadanpyykoiras pariutuu useamman naaraan kanssa. Tällaista lisääntymiskäyttäytymistä sanotaan polygyniaksi. Koiraat kilpailevat naaraiden huomiosta pörhistelemällä höyheniään ja pyrähtämällä lentoon. Samalla koiras pyrkii koko ajan pitämään värikkään etupuolensa naaraan näkyvissä. Juuri ennen parittelua koiras säntää naaraan lähelle useita kertoja ja levittää pyrstöään.
Kelly Clarkson
Nuoruus
Clarkson syntyi 24. huhtikuuta 1982 Texasin osavaltion Fort Worthissa ja kasvoi samassa osavaltiossa sijaitsevassa Burlesonin pikkukaupungissa. Hänen vanhempansa olivat englanninopettaja Jeanne Rose ja insinööri Stephen Michael Clarkson. Clarksonilla on sisko Alyssa ja veli Jason.
Kanadanpyy
Lisääntyminen
Naaras rakentaa pesän suojaisaan pensaikkoon tai sammaleikkoon, tiheään kuusikkoon tai matalien oksien alle. Se munii 4–8 munaa ja hautoo niitä 21–25 päivää. Koiras ei auta naarasta pesän puolustuksessa tai poikueen kaitsemisessa. Naaras ääntelee tavallisesti vain uhattuna, jolloin se varoittaa lajitovereitaan äänekkäästi kaakattamalla (kruk-kruk-kruk). Poikaset oppivat lentämään 2,5–4 kuukauden ikäisinä ja niistä tulee sukukypsiä 10–12 kuukauden ikäisinä.
Kelly Clarkson
Nuoruus
Clarksonin vanhemmat erosivat hänen ollessaan kuusivuotias. Clarkson jäi asumaan Burlesoniin äitinsä Jeanne Rosen ja hänen uuden aviomiehensä Jimmy Taylorin luo. Clarksonin perheellä ei ollut paljon rahaa, ja avioeron jälkeen hänen äitinsä kärsi useista talousongelmista. Clarkson on myöhemmin kertonut saaneensa köyhän lapsuutensa aikana apua musiikista ja sen teosta. Hänen musiikillisia esikuviaan olivat muun muassa Pat Benatar, Mariah Carey, Sheryl Crow, Melissa Etheridge, Whitney Houston ja Joan Jett.
Clarkson opiskeli Pauline Hughes Middle Schoolissa ja myöhemmin Burleson High Schoolissa. Lapsuudessaan hän halusi tulla meribiologiksi, mutta muutti mieltään nähtyään Steven Spielbergin elokuvan Tappajahai. Seitsemännellä luokalla Clarksonin musiikinopettaja ehdotti hänelle liittymistä koulun kuoroon vaikututtuaan Clarksonin laulajankyvyistä. Valmistuttuaan high schoolista Clarkson päätti jättää collegen väliin ja lähteä Hollywoodiin luomaan uraa.
Hollywoodissa Clarkson tuotti demon ja yritti saada itselleen levytyssopimusta, mutta ei menestynyt. Hän oli extran roolissa eräässä televisiosarjan Sabrina, teininoita jaksossa, mutta ei saanut juuri muita rooleja. Asuntonsa ja tavaroidensa tuhouduttua tulipalossa Clarkson palasi Burlesoniin, missä hän työskenteli esimerkiksi elokuvateatterissa ja mainosti Red Bull -energiajuomaa. Juuri ennen osallistumistaan American Idoliin Clarkson työskenteli cocktail-tarjoilijana.
American Idol
Vuonna 2002 Clarksonin ystävät kannustivat häntä ottamaan osaa American Idol -laulukilpailun ensimmäiselle tuotantokaudelle. Clarkson koe-esiintyi ohjelmaa varten Dallasissa, Texasissa ja pääsi mukaan. 13-viikkoisen ohjelman aikana Clarkson lauloi muun muassa Aretha Franklinin kappaleet "Respect" ja "(You Make Me Feel Like) A Natural Woman". Hänet äänestettiin aina finaaliin saakka. 4. syyskuuta 2002 Clarkson voitti finaalissa Justin Guarinin saaden 58% kaikista äänistä. Palkinnoksi hän sai muun muassa levytyssopimuksen RCA:n kanssa sekä miljoona dollaria. Finaalissa Clarkson esitti kilpailun voittajaa varten sävelletyn kappaleen "A Moment Like This", josta tuli myös hänen esikoisalbuminsa ensimmäinen single.
Clarkson esiintyi pian voittonsa jälkeen yhdessä Justin Guarinin kanssa musikaalielokuvassa From Justin to Kelly (2003). Elokuva sai huonot arvostelut kriitikoilta ja tuotti vain noin 5 miljoonaa dollaria Pohjois-Amerikassa. Clarkson on jälkeenpäin kertonut pitäneensä elokuvaa kamalana ja osallistuneensa sen tekoon vain sopimussyistä. Hän on kommentoinut elokuvaa: "Tiesin jo käsikirjoitusta lukiessani siitä tulevan todella, todella huono, mutta kun voitin, allekirjoitin sen paperinpalasen ja en enää päässyt eroon siitä".
World Idol
Joulukuussa 2003 Clarkson osallistui Lontoossa järjestettyyn World Idol -kilpailuun. Clarksonia pidettiin yhtenä ennakkosuosikeista, mutta lopulta kilpailun voitti Norjan Kurt Nilsen Clarksonin sijoittuessa toiseksi. Clarkson esitti kilpailussa Aretha Franklinin kappaleen "(You Make Me Feel Like) A Natural Woman".
2003–2004: Thankful
Voitettuaan American Idolin Clarkson teki levytyssopimuksen RCA:n kanssa. Hänen ensimmäinen julkaistu singlensä oli "A Moment Like This", joka myi julkaisuviikollaan lähes 250 000 kappaletta ja nousi useiden listojen kärkeen. Hänen ensimmäinen albuminsa Thankful julkaistiin Pohjois-Amerikassa 15. huhtikuuta 2003. Albumi nousi Billboard 200 -listan kärkeen. Joulukuuhun 2003 mennessä albumi oli myynyt Yhdysvalloissa kaksinkertaista platinaa ja yli kaksi miljoonaa kappaletta.
Toinen albumilta julkaistu single "Miss Independent" nousi listoille sekä Yhdysvalloissa että Kanadassa ja toi Clarksonille ensimmäisen Grammy-ehdokkuuden. Albumin kolmas single "Low" nousi Kanadan Top 10 -listan sijalle kaksi, mutta ei päässyt Yhdysvalloissa edes Top 40 -listalle. Viimeinen albumilta julkaistu single "The Trouble with Love Is " menestyi huonosti: sitä ei julkaistu Kanadassa, ja Yhdysvalloissa single pääsi vain listasijoitukselle #101. Vuoteen 2007 mennessä Thankful-albumia on myyty maailmanlaajuisesti yli 4 miljoonaa kappaletta.
2004–2006: Breakaway
Clarksonin toinen albumi Breakaway julkaistiin 30. marraskuuta 2004. Albumista ja siltä julkaistuista singleistä kuten "Because of You", "Behind These Hazel Eyes" ja "Since U Been Gone" tuli nopeasti hyvin suosittuja. Breakaway on Clarksonin myydyin albumi: se on myynyt heinäkuuhun 2009 mennessä pelkästään Yhdysvalloissa yli kuusi miljoonaa kappaletta. Albumi nousi useille listoille ympäri maailman. Se pysyi esimerkiksi vuoden Billboard 200 -listalla top 20 -joukossa. Albumi toi Clarksonilla kaksi Grammy-palkintoa alkuvuodesta 2006.
thumb|left|Kelly Clarkson Women's World Awards -gaalassa vuonna 2009
2007–2008: My December
Clarksonin kolmas studioalbumi My December julkaistiin Pohjois-Amerikassa 26. kesäkuuta 2007. Clarkson alkoi kirjoittaa albumin kappaleita ollessaan kiertueella Euroopassa vuonna 2006. Hän oli itse mukana albumin kaikkien kappaleiden kirjoittamisessa. Albumi oli Clarksonin edellisiä albumeja synkempi ja rock-tyylisempi. Sony BMG:n johtaja Clive Davis ei ollut tyytyväinen Clarksonin albumilla ottamaan tummempaan suuntaan ja huhun mukaan halusi hänen tekevän koko levyn uudelleen. Clarkson puolusti albumiaan ja onnistui saamaan sille levy-yhtiön hyväksynnän. Hänen vastoinkäymisensä kuitenkin jatkuivat, sillä vähäisen lipunmyynnin takia hänen oli peruutettava albumin pohjalta suunnittelemansa kiertue. Yhdysvalloissa My December on myynyt yli 800 000 kappaletta.
2009–nykyaika : All I Ever Wanted
Clarksonin neljäs ja viimeisin albumi All I Ever Wanted julkaistiin Yhdysvalloissa 10. maaliskuuta 2009. Se nousi Billboard 200 -listan kärkeen ja oli Thankfulin ohella toinen listan kärkeen noussut Clarksonin albumi. Yhdysvalloissa albumia on myyty marraskuuhun 2009 mennessä 739 000 kappaletta. Albumilta julkaistu single "My Life Would Suck Without You" teki rajuimman nousun ennätyksen Billboard Hot 100 -listalla nousemalla sijalta 97 ensimmäiselle sijalle noin viikon sisällä.
Clarkson kertoi MTV:n haastattelussa marraskuussa 2009 työskentelevänsä uuden albumin parissa. Hänen viides albuminsa, Stronger, julkaistaan 26. lokakuuta 2011. Albumin ensimmäisenä singlenä julkaistaan kappale "Mr. Know It All" 30. elokuuta.
Yksityiselämä
Clarkson oli naimisissa Brandon Blackstockin kanssa vuosina 2013–2020 ja heillä on kaksi yhteistä lasta, vuonna 2014 syntynyt tytär ja vuonna 2016 syntynyt poika.
Turkislakki
thumb|right|Turkislakkeja käyttäviä suomalaissotilaita [[Raatteen tien taistelu|Raatteentiellä vuonna 1940.]] Turkislakki tai karvalakki on korvaläpillä varustettu päähine (korvuslakki). Korvaläpät voidaan sitoa hatun päälle ”kruunuksi” tai leuan alle, jolloin ne suojaavat korvia kylmältä. Turkislakki on yleensä valmistettu kaniinin turkista, mutta myös susi, koira, kettu, näätä ja korkealuokkainen lampaan nahka ovat käytettyjä.
Historia
Taitettavilla korvaläpillä varustettuja turkislakkeja on käytetty Skandinaviassa, Venäjällä sekä Keski-Aasiassa vuosisatoja. Uskotaan, että venäläiset omaksuivat turkislakin Keski-Aasian paimentolaisilta keskiajalla; nykyisen kaltainen, pyöreän kruunun omaava turkislakki yleistyi kuitenkin vasta 1900-luvun aikana, ensimmäiseksi Venäjällä.
Stereotyyppisesti turkislakki koristaa venäläisen päätä. Hattua ja sen variaatioita käytetään kuitenkin yleisesti myös Kiinassa, Pohjois-Koreassa, Itä-Euroopassa ja entisen Neuvostoliiton alueella. Lisäksi monet Itä-Euroopasta Yhdysvaltoihin saapuneet siirtolaiset käyttävät päähinettä. On mahdollista, että venäläiset omaksuivat hatun käytön mongoleilta keskiajalla näiden tunkeutuessa Venäjälle. Arvokkaasta soopelinnahasta tehty korvallinen turkislakki oli varakkaiden pajarien tunnus.
Suomen kielessä 1960- ja 1970-luvulla siviilimalliseen turkislakkiin on viitattu Nikitana Neuvostoliiton kommunistisen puolueen pääsihteeri Nikita Hruštšoviin viitaten. Suomessa turkislakista tuli koululaisten käyttämä pipoa lämpimämpi päähine 1970-luvun alussa, mutta Suomessa se oli usein keinotekoista muovikuiduista tehtyä karvaa.
Käyttö univormuissa
thumb|Neuvostosotilaiden käyttämä turkislakki. Turkislakki kuuluu myös monissa maissa, kuten Venäjällä ja Kanadassa, poliisien ja armeijan talvipukuun. Lakki kuuluu myös Suomen puolustusvoimien perusvarustukseen nimellä ”Turkislakki m/87”, ”Turkislakki M91” tai ”Turkislakki M05”. Suomen puolustusvoimissa turkislakki oli aluksi kenttäharmaa, mutta nykyään se on maastopuvun vihreä (lakkimallit M91 ja M05, poikkeuksena Panssariprikaatin käyttämä kokomusta ”Turkislakki M92” sekä jäljempänä mainitut); nykyään yksiväristä karvalakkia käytetään vain merivoimissa (turkislakki M/30), Panssariprikaatissa (M92), sekä pukujen M/58 ja M/83 tai muiden ulkokäyttöön tarkoitettujen yksiväristen pukujen kanssa (M/87 ja M/39.) Aikaisemminkin harmaa turkislakki talvioloissa peitettiin lumipuvun hupulla, jotta se ei olisi erottunut lumesta. Kenraalien turkislakki M/39 on valkoinen, varustettuna sinisellä ristillä lakin päällipuolella alas laskettavan lipan ja korvaläppien alla.
Livry-Gargan
Livry-Gargan on Ranskan kunta Pariisin koillisella esikaupunkivyöhykkeellä noin 12 kilometriä Pariisin keskustasta itäkoilliseen. Se sijaitsee Île-de-Francen hallintoalueella Seine-Saint-Denis’n departementissa Le Raincyn arrondissementissa. Vuoden 2012 väestölaskennan mukaan Livry-Garganissa oli 42 699 asukasta.
Vuonna 1869 Livry-Garganin, Gagnyn ja Clichy-sous-Bois’n kuntien alueista erotettiin osat, joista muodostettiin oma Le Raincyn kunta. Se sijaitsee Livry-Garganin lounaispuolella. Livry-Garganin muut naapurikunnat ovat pohjoisessa Sevran, koillisessa Aulnay-sous-Bois, idässä Coubron ja Vaujours sekä etelässä Clichy-sous-Bois.
Livry-Garganissa ei ole Pariisin metron, RER:n eikä muiden junien asemia. Lähin asema on RER-linjan B asema Sevran-Livry naapurikunta Sevranissa pari kilometriä Livry-Garganin keskustasta pohjoiseen.
Norojärvi (Jämsä)
Maantiede
Norojärven ulottuvuus lännestä itään on noin 300 metriä, samoin ulottuvuus etelästä pohjoiseen. Rannat ovat metsäisiä ja soisia, siellä täällä on muutamia rakennuksia. Järven pohjoiskolkasta lähtee Noro-oja pohjoiseen. Norojärven eteläpuolella on Norovuori ja lännessä Vihinmäki. Noin kilometri itään sijaitsee Reivinginjärvi. Norojärvet sijaitsevat vedenjakajalla; niiden länsipuoliset Kerteselkä ja Palsinajärvi kuuluvat Kokemäenjoen vesistöön.
Norojärvi kuuluu Lahnajoen valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Lahnajoen valuma-alue kattaa suuren osan Jämsänjoen alueesta. Norojärvi on Lahnajoen alueen läntisiä vakavesiä.
M/S Baltijsk
M/S Baltijsk on venäläisen Leasing Co Of Civil Aviationin omistukseen rekisteröity  ro-ro-rahtialus. Alusta isännöi Baltic Transport Systems. Alus on rakennettu vuonna 1984 Bremerhavenissa, Saksassa. Kuollutta painoa Baltijskilla on 9 887 tonnia. Nykyään laiva on rekisteröity Venäjän lipun alle.
Baltijskin sisaralus on M/S Runner.
Käyttöhistoria
Kesäkuussa 1984 alus laskettiin vesille. 19. marraskuuta 1984 Partenreederei m.s. "Railship II" hankki aluksen ja rekisteröi sen Saksan lipun alle. Kotisatamaksi tuli Lyypekki. Tuolloin alus oli nimeltään M/S Railship II. Tämän jälkeen alus aloitti liikennöinnin Hangon ja Travemünden välillä. 1. kesäkuuta 1998 laiva siirtyi reitille Turku–Travemünde.
25. toukokuuta 2002 Railship II törmäsi laituriin Travemünden satamassa. Törmäys vahingoitti aluksen perää. Alus korjattiin Flender Werftin telakalla Lyypekissä, Saksassa.
Syyskuussa 2002 alus kastettiin Finnrideriksi. 19. marraskuuta 2003 norjalaisen RoRo K/S osti Finnriderin yhdessä neljän muun aluksen: M/S Transfinlandian, M/S Astrean, M/S Transbaltican ja M/S Finnrunnerin kanssa. Uusi omistaja vuokrasi aluksen Finnlinesille. 24. maaliskuuta 2004 alus nimettiin Rideriksi. Maaliskuussa 2005 Runner saarrettiin Travemündeen, koska aluksen miehistö oli alipalkkaista. Saman kuukauden aikana alus liputettiin Suomen lipun alle ja kotisatamaksi tuli Helsinki.
Maaliskuussa 2006 venäläinen Rosmoport -varustamo osti Riderin. 17. huhtikuuta alus oli viimeistä päivää Finnlinesin liikenteessä, jonka jälkeen Rosmoport otti aluksen haltuunsa. Toukokuussa Rider rekisteröitiin Leasing Co Of Civil Aviationin haltuun. Baltic Transport Systems alkoi isännöidä alusta. Pian omistajan vaihtumisen jälkeen alus sai nykyisen Baltijsk -nimensä. Elokuun alussa Baltijsk aloitti liikennöinnin Pietarin ja Lyypekin välillä. Vielä ennen vuoden vaihdetta alus siirtyi reitille Ust-Luga–Baltijsk–Sassnitz. Jouluaattona 2006, laivan ollessa matkalla kohti Baltijskia, syttyi konehuoneessa tulipalo, jonka miehistö pystyi sammuttamaan. Tulipalon jälkeen alus hinattiin Sassnitziin, Saksaan.
Vepsänjärvi (Kuhmo)
Vepsänjärvi on järvi Kuhmossa Kainuun kaakkoisosassa. Sen pinta-ala on 5,7 neliökilometriä. Etäisyys Kajaanista on 80 kilometriä itäkaakkoon.
Maantiede
Vepsänjärven saariluku on 13. Saarista yksi on yli hehtaarin laajuinen. Vepsänjärveen laskee useita ojia ympäröiviltä suoalueilta. Vepsänjärvi laskee lyhyen Välijoen kautta pohjoiseen Lapinjärveen, joka laskee Karsikkojärven ja Haarajärven kautta Vepsänjokeen.
Vepsänjärven rannoilla on suon ja metsän ohella maatalousmaata.
Vepsänjärven vesitilavuus on 24 682 000 kuutiometriä.
Vepsänjärvi (59.993.1.001) kuuluu Vepsänjärven valuma-alueeseen (59.993), joka on kolmannen jakovaiheen vesistö Oulujoen vesistössä (59). Toinen jakovaihe on Vepsänjoen valuma-alue (59.99) ja ensimmäinen on Ontojärven–Lentuan valuma-alue (59.9). Vepsänjärvi on Vepsänjärven valuma-alueen laajin vakavesi. Alueeseen kuuluu seitsemän vähintään hehtaarin laajuista vakavettä.
Vera Figner
Vera Nikolajevna Figner (, aviomiehensä mukaan Filippova (Фили́ппова); 7. heinäkuuta (J: 25. kesäkuuta) 1852 Kazanin läänin Tetjušin kihlakunnan Hristoforovkan kylä – 15. kesäkuuta 1942 Moskova) oli venäläinen vallankumouksellinen narodnikki, Narodnaja voljan johtaja, myöhemmin kirjailija ja yhteiskunnallinen vaikuttaja.
Tausta
Vera Figner syntyi aatelisperheeseen, jossa oli seitsemän lasta. Hänen kahdesta sisarestaan, Lidijasta ja Jevgenijasta tuli vallankumouksellisia. Nuorin sisar Olga seurasi miestään karkotukseen Siperiaan. Nikolai-veljestä tuli kuuluisa oopperalaulaja ja Pjotrista vuori-insinööri.
Opiskelu ja siirtyminen politiikkaan
Vuosina 1863–1869 Figner opiskeli Kazanissa Rodionovin sisäoppilaitoksessa. Vuonna 1870 hän pääsi Kazanin yliopistoon, jossa kuunteli kuuluisan anatomin Pjotr Lesgaftin luentosarjaa. Samana vuonna Figner meni naimisiin rikostutkija A.V. Filippovin kanssa, jonka kanssa hän matkusti Sveitsiin opiskelemaan lääketiedettä. Vuosina 1872–1875 hän opiskeli Zürichin yliopiston lääketieteellisessä tiedekunnassa. Vuonna 1873 hän liittyi venäläisten opiskelijoiden kerhoon, jonka jäsenet muodostivat myöhemmin Venäjän sosiaalivallankumouksellisen järjestön ytimen.
Joulukuussa 1875 Figner palasi Venäjälle suorittamatta loppuun opintojaan. Venäjällä hän suoritti välskärin tutkinnon, erosi aviomiehestään ja liittyi Zemlja i volja -järjestöä lähellä olleeseen narodnikkiryhmään. Joulukuussa 1876 Figner osallistui Kazanin katedraalin edessä järjestettyyn Venäjän ensimmäiseen poliittiseen mielenosoitukseen. Vuosina 1877–1879 hän työskenteli välskärinä ja levitti propagandaa Samaran ja Saratovin läänien kylissä. Vuonna 1879 hän osallistui Zemlja i voljan edustajakokoukseen Voronežissa.
Liittyminen Narodnaja voljaan ja vangitseminen
Zemlja i voljan hajottua Figner toimi Narodnaja voljan toimeenpanevan komitean jäsenenä. Hän levitti vallankumouksellista propagandaa älymystön, opiskelijoiden ja upseerien keskuuteen Pietarissa, Kronštadtissa ja Venäjän eteläosissa. Figner johti Narodnaja voljan terroritoimintaa ja osallistui Aleksanteri II:n murhayritysten suunnitteluun Odessassa ja Pietarissa.
Keisarin murhaa seuranneiden pidätysten jälkeen Figner oli Narodnaja voljan toimeenpanevan komitean ainoa vapaalla jalalla ollut jäsen Venäjällä. Figner pakeni Odessaan, jossa hän yritti organisoida uudelleen järjestön toimintaa. Odessassa hän osallistui Stepan Halturinin ja Nikolai Želvakovin suorittaman sotaprokuraattori Strelnikovin murhan suunnitteluun. Figner pidätettiin Harkovassa helmikuussa 1883 Sergei Degajevin tekemän ilmiannon perusteella. Syyskuussa 1884 Pietarin sotaoikeus tuomitsi hänet kuolemaan, mutta yhdeksän päivän kuluttua tuomio muutettiin elinkautiseksi vankeusrangaistukseksi.
Figner vietti 20 vuotta eristysvankina Pähkinäsaaren linnoituksessa. Vankilassa hän kirjoitti runoja, jotka julkaistiin vuonna 1906. Vuonna 1904 hänet karkotettiin aluksi Arkangelin läänin Njonoksaan, sitten Kazanin lääniin ja sieltä Nižni Novgorodin. Vuonna 1906 Fignerin sallittiin matkustaa ulkomaille, jossa hän kampanjoi Venäjän poliittisten vankien puolesta. Vuonna 1907 hän liittyi sosialistivallankumouksellisiin, mutta erosi puolueesta Jevno Azefin paljastuttua petturiksi.
Uusi pidätys ja karkotus Nižni Novgorodiin
Helmikuun vallankumouksen jälkeen Figner valittiin perustuslaillisten demokraattien puolueen toimeenpanevan komitean jäseneksi ja puolueen ehdokkaaksi Venäjän perustuslakia säätävään kokoukseen. Lokakuun vallankumoukseen hän suhtautui kielteisesti. Keväällä 1918 Figner toimi Maksim Gorkin perustaman Kultura i svoboda -kulttuurijärjestön varapuheenjohtajana.
Madrigaalidraama
Madrigaalidraama, madrigaalikomedia tai madrigaaliooppera) on italialaisesta 1500-luvun musiikkiperinteestä käytetty nimitys, jossa joukko toisiinsan liittyviä madrigaaleja esitettiin peräkkäin siten, että niistä muodostui yhtenäinen tarina. Madrigaalidraama oli yksi keskeisistä oopperan esimuodoista. Termi itse on peräisin 1900-luvulla eläneeltä musiikkitieteilijältä Alfred Einsteinilta. Madrigaalidraamat jaettiin joskus näytöksiin ja saattoivat sisältää myös prologin. Madrigaalioopperat jäivät muodista 1600-luvun aikana oopperan saavuttaessa kasvavaa suosiota.